“ฝรั่ง” ทิ้งต่อเขย่า SET ปิดลบ 7 จุด จับตาพรุ่งนี้ “ศาล” ตัดสินปม “นายกฯ 8 ปี”  
SET ปิดลบ 7 จุด เซ่น “ฟันด์โฟลว์” ไหลออกต่อเนื่อง จับตาพรุ่งนี้ “ศาล” ชี้ชะตาปม “ประยุทธ์” นั่งนายกฯ ครบวาระ 8 ปี แนวโน้มวันพรุ่งนี้คาดมีโอกาสแกว่งตัวลง ให้แนวรับ 1,580 จุด และแนวต้าน 1,615 จุด
SET ปิดลบ 7 จุด เซ่น “ฟันด์โฟลว์” ไหลออกต่อเนื่อง จับตาพรุ่งนี้ “ศาล” ชี้ชะตาปม “ประยุทธ์” นั่งนายกฯ ครบวาระ 8 ปี แนวโน้มวันพรุ่งนี้คาดมีโอกาสแกว่งตัวลง ให้แนวรับ 1,580 จุด และแนวต้าน 1,615 จุด
29 ก.ย. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.โอยูบี เคย์เฮียน (ประเทศไทย) กล่าวว่า ตลาดหุ้นไทยวันนี้เคลื่อนไหวทั้งในแดนบวกและลบ โดยช่วงเช้าฟื้นตัวขึ้นตามตลาดหุ้นในต่างประเทศ รับแรงซื้อเก็งกำไร ธนาคารกลางอังกฤษ (BoE) ประกาศรับซื้อพันธบัตรรัฐบาลไม่จำกัดจำนวน ก่อนปรับตัวลงมาอยู่ในแดนลบในช่วงบ่าย เนื่องจากตลาดหุ้นไทยยังมีความเสี่ยงจากการปรับประมาณการเศรษฐกิจต่างๆ และผลประกอบการไตรมาส 3/65 ของบริษัทจดทะเบียน ที่คาดว่าโดยรวมน่าจะปรับตัวลงเมื่อเทียบกับไตรมาส 2/65 โดยเฉพาะในหุ้นที่อิงกับภาพเศรษฐกิจ
สำหรับแนวโน้มวันพรุ่งนี้ คาดตลาดฯ มีโอกาสแกว่งตัวลง หลังไม่สามารถยืนเหนือระดับ 1,600 จุด ทำให้มีโมเมนตัมเชิงลบ ให้แนวรับ 1,580 จุด และแนวต้าน 1,615 จุด
อย่างไรก็ดียังมีประเด็นที่ต้องตามในวันพรุ่งนี้ (30 ก.ย.) โดยศาลรัฐธรรมนูญนัดอ่านคำวินิจฉัยการดำรงตำแหน่งนายกรัฐมนตรีของ พลเอก ประยุทธ์ จันทร์โอชา ครบวาระ 8 ปี
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 4,644.90 ล้านบาท ปิดที่ 660.00 บาท เพิ่มขึ้น 34.00 บาท
PTT มูลค่าการซื้อขาย 3,322.10 ล้านบาท ปิดที่ 34.25 บาท ลดลง 0.75 บาท
PTTEP มูลค่าการซื้อขาย 2,858.41 ล้านบาท ปิดที่ 161.00 บาท ลดลง 1.00 บาท
AOT มูลค่าการซื้อขาย 2,729.94 ล้านบาท ปิดที่ 73.00 บาท ราคาไม่เปลี่ยนแปลง
CPALL มูลค่าการซื้อขาย 2,485.04 ล้านบาท ปิดที่ 56.25 บาท ลดลง 0.50 บาท